Държавен вестник, бр. 16, 2026 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  16
от доклада са всички материали, събрани в 
рамките на проверката по ал. 2. 
(4) При наличие на достатъчно данни за 
извършено престъпление органите на Смет­
ната палата уведомяват прокуратурата. 
(5) Лицето, подало сигнала за конфликт на 
интереси, се уведомява за резултатите от про­
верката и за решението. Лицата, срещу които 
е подаден сигнал за конфликт на интереси, се 
уведомяват за него, както и за извършената 
проверка и решението, когато са установени 
достатъчно данни за конфликт на интереси, с 
цел гарантирането на правото им на защита. 
(6) Производството по установяване на 
конфликт на интереси се извършва по реда 
на глава дванадесета, раздел V.“
§ 19. Създава се глава единадесета с на­
именование „Защита на подалия сигнала“ с 
чл. 92 – 95:
„ Г л а в а  е д и н а д е с е т а
ЗАЩИТА НА ПОДАЛИЯ СИГНАЛА
Задължения на служителите, които раз­
глеждат сигнал
Чл. 92. (1) Служителите, на които е възло­
жено разглеждането на сигнала, са длъжни да: 
1. не разкриват самоличността на лицето, 
подало сигнала; 
2. не разгласяват фактите и данните, които 
са им станали известни във връзка с разглеж­
дането на сигнала;
3. опазват поверените им документи от 
нерегламентиран достъп на трети лица.
(2) Лицата по ал. 1 предлагат на Сметната 
палата предприемането на конкретни мерки 
за опазване на самоличността на подалия 
сигнала, включително, ако е необходимо, 
мерки за неговата защита.
Право на закрила за лицата, подаващи 
сигнали
Чл. 93. (1) Лицата, подаващи сигнали за кон­
фликт на интереси по смисъла на този закон, 
имат право на закрила, защита и подкрепа 
при условията и по реда на Закона за защита 
на лицата, подаващи сигнали или публично 
оповестяващи информация за нарушения.
(2) Сметната палата незабавно информи­
ра Комисията за защита на личните данни, 
когато лице, подало сигнал, поиска защита. 
Взаимодействието между двата органа по 
отношение на обезпечаването на защитата 
на лицата, подаващи сигнали за конфликт 
на интереси срещу лица, заемащи публични 
длъжности, се урежда в издадена от тях съв­
местна инструкция.
Съдействие от Министерството на вътреш­
ните работи
Чл. 94. В спешни случаи по искане на 
председателя на Сметната палата може да се 
потърси съдействието на органите на Минис­
терството на вътрешните работи за вземане 
на допълнителни мерки за защита на лице, 
подало сигнал, като за това се информира 
Комисията за защита на личните данни.
Освобождаване от отговорност на лицата, 
подаващи сигнали
Чл. 95. По отношение на освобождаване­
то от отговорност на лицата, които подават 
сигнал по реда на този закон, се прилага 
разпоредбата на чл. 36 от Закона за защита 
на лицата, подаващи сигнали или публично 
оповестяващи информация за нарушения.“
§ 20. Създава се глава дванадесета с наиме­
нование „Конфликт на интереси“ с чл. 96 – 125:
„ Г л а в а  д в а н а д е с е т а
КОНФЛИКТ НА ИНТЕРЕСИ
Раздел I
Дефиниции
Конфликт на интереси
Чл. 96. Конфликт на интереси възниква, 
когато лице, заемащо публична длъжност, има 
частен интерес, който може да повлияе върху 
безпристрастното и обективното изпълнение 
на правомощията или задълженията му по 
служба.
Частен интерес
Чл. 97. Частен е всеки интерес, който води 
до облага от материален или нематериален 
характер за лице, заемащо публична длъжност, 
или за свързани с него лица, включително 
всяко поето задължение.
Облага
Чл. 98. Облага е всеки доход в пари, парич­
ни средства или в имущество, включително 
придобиване на дялове или акции, както и 
предоставяне, прехвърляне или отказ от права, 
получаване на стоки или услуги безплатно 
или на цени, по-ниски от пазарните, полу­
чаване на привилегия или почести, помощ, 
глас в полза на избор, подкрепа или влияние, 
предимство, получаване на или обещание за 
работа, длъжност, дар, награда или обещание 
за избягване на загуба, отговорност, санкция 
или друго неблагоприятно събитие.
Раздел II
Забрани и ограничения, свързани с изпълне­
нието на публична длъжност
Забрана да се представлява държавата или 
общината
Чл. 99. Лице, заемащо публична длъжност, 
не може да представлява държавата или об­
щината в случаите, когато има частен интерес 
от вземането на дадено решение.
Забрана за гласуване в частен интерес
Чл. 100. Лице, заемащо публична длъжност, 
няма право при изпълнение на задълженията 
си да гласува в частен интерес.